รัฐบาลไทย-ข่าวทำเนียบรัฐบาล-นายกเศรษฐา สั่งจัดการซิมม้า ปราบโจรออนไลน์เด็ดขาด
วันศุกร์ที่ 24 พฤศจิกายน 2566
นายกเศรษฐา สั่งจัดการซิมม้า ปราบโจรออนไลน์เด็ดขาด
นายกเศรษฐา สั่งจัดการซิมม้า ปราบโจรออนไลน์เด็ดขาด
ดีอี ประชุมเครียด“คณะกรรมการป้องกันและปราบปรามอาชญากรรมทางเทคโนโลยี”หลังนายกฯ สั่งการเด็ดขาดจัดการแก๊งคอลเซ็นเตอร์ ตัดวงจรฉ้อโกงออนไลน์ หลังบุกจับรายใหญ่ได้ถึง5ราย พบเงินหมุนเวียนสูงถึง7พันล้านบาท เอาจริง!คนถือครองซิมการ์ด5หมายเลขขึ้นไป ต้องลงทะเบียนกับผู้ให้บริการ ด้านศูนย์AOC 1441โชว์ผลงานสั่งระงับบัญชีธนาคารกว่า4,000รายการ
วันนี้ (24พฤศจิกายน2566)นายประเสริฐ จันทรรวงทอง รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) กล่าวว่า นายเศรษฐา ทวีสิน นายกรัฐมนตรี และรัฐมนตรีว่าการกระทรวงการคลัง ได้มีข้อสั่งการมาที่กระทรวงดีอี เกี่ยวกับการใช้ซิมการ์ดและสถิติการถือครองซิมการ์ด โดยในที่ประชุมคณะกรรมการป้องกันและปราบปรามอาชญากรรมทางเทคโนโลยี ได้มีการหารือเรื่อง การออกประกาศเพื่อบังคับให้ผู้ครอบครองหมายเลขโทรศัพท์มือถือหรือซิมการ์ด ตั้งแต่5เลขหมายขึ้นไป ต้องมาลงทะเบียนแจ้งการครอบครองกับผู้ให้บริการ เพื่อแก้ไขปัญหาเรื่องการนําซิมการ์ดไปใช้ก่ออาชญากรรมออนไลน์ต่าง ๆ โดยข้อมูล ณ วันที่30กันยายน2566มีผู้ครอบครองเลขหมายโทรศัพท์มือถือหรือซิมการ์ดตั้งแต่6-100เลขหมาย จํานวนมากถึง286,148ราย และมีผู้ครอบครองเลขหมายโทรศัพท์มือถือหรือซิมการ์ดตั้งแต่101เลขหมายขึ้นไปถึง7,664ราย ซึ่งดีอีได้หารือกับ กสทช. ไปเบื้องต้นแล้ว
ขณะที่ ศูนย์ปฏิบัติการแก้ไขปัญหาอาชญากรรมออนไลน์ (Anti Online Scam Operation Center : AOC)หรือ ศูนย์AOC 1441 (สายด่วน1441)ที่ได้เริ่มดําเนินการไปตั้งแต่เมื่อวันที่1พฤศจิกายนที่ผ่านมา โดยศูนย์AOC 1441สามารถระงับบัญชีธนาคารได้ถึง4,856รายการ ซึ่งได้รับการตอบรับจากประชาชนเป็นอย่างมาก ผลดําเนินการตั้งแต่วันที่1 – 21พฤศจิกายน2566จํานวนสายที่รับจากประชาชน จํานวนทั้งสิ้น57,223สาย แบ่งเป็น
1.ระงับบัญชีธนาคารของคนร้ายเนื่องจากถูกหลอกลวงออนไลน์ จํานวน22,917สาย
2.บัญชีธนาคารของตนเองถูกระงับ จํานวน6,636สาย
3.ปรึกษาคดีออนไลน์ จํานวน27,670สาย
ทั้งนี้ ในส่วนของการดําเนินคดี ศูนย์AOC 1441ได้ประสานงานกับสํานักงานตํารวจแห่งชาติโดยกองบัญชาการตํารวจสอบสวนกลาง ร่วมกับกองบัญชาการตํารวจสืบสวนสอบสวนอาชญากรรมทางเทคโนโลยี มีการจับกุมดําเนินคดีได้แล้ว จํานวน203คดี ตัวอย่างคดี ได้แก่การทลายเครือข่ายหลอกลวงกู้เงินออนไลน์ดอกเบี้ยโหด พบเงินหมุนเวียนกว่า500ล้านบาท และการจับแก๊งคอลเซ็นเตอร์ ที่มีเงินหมุนเวียนกว่า7,000ล้าน โดยมีการจับกุมผู้ต้องหา จํานวน5ราย พร้อมของกลางมูลค่า83ล้านบาท ในวันที่12พฤศจิกายน2566และวันที่18พฤศจิกายน2566ที่ผ่านมา ตามลําดับ
ที่ผ่านมา กระทรวงดิจิทัลเพื่อเศรษฐกิจและสังคม มีความร่วมมือสํานักงานตํารวจแห่งชาติมาโดยตลอด ในการเร่งดําเนินการขยายผลการจับกุม และทลายเครือข่ายบัญชีม้า/ซิมม้า โดยสืบสวนสอบสวนในเชิงลึกถึงบัญชีในขั้นตอนต่างๆ ที่เกี่ยวข้อง โดยร่วมมือกับสมาคมธนาคารไทยและธนาคารพาณิชย์ที่เกี่ยวข้องทั้งหมดเพื่อแก้ไขปัญหาให้กับประชาชนและสร้างความมั่นใจในการดําเนินธุรกรรมทางอิเล็กทรอนิกส์ให้ได้มากที่สุด อย่างไรก็ตาม กระทรวงฯขอเตือนประชาชนในเพิ่มความระมัดระวังในการทําธุรกรรมออนไลน์และขอความร่วมมือกับภาคธนาคารให้ดําเนินการอายัดรายชื่อบัญชีม้าทั้งหมดพร้อมทั้งเพิ่มกระบวนการในการตรวจสอบการเปิดบัญชีใหม่ของแก็งคอลเซ็นเตอร์ต่อไปด้วย
ด้านสถิติการปิดกั้นเว็บไซต์ ตั้งแต่วันที่1ตุลาคม– 22พฤศจิกายน2566สูงถึง4,203เว็บไซต์ เพิ่มขึ้น11เท่าเมื่อเทียบกับปีที่ผ่านมา โดยเป็นเว็บพนันออนไลน์สูงถึง3,120เว็บไซต์ และเตรียมทําเรื่องปิดกั้นอีกกว่า10,000เว็บไซต์
นอกจากนี้ยังมีสถิติที่สําคัญการดําเนินการปิดกั้นหมายเลข/เสาสัญญาณ ดังนี้
สถิติการรายงานSMSข้อมูลระหว่างวันที่6-12พฤศจิกายน2566
•รายงานโดยAWNมีจํานวน2,179เรื่อง
•รายงานโดยDTNมีจํานวน688เรื่อง
•รายงานโดยNTมีจํานวน47เรื่อง
•รายงานโดยTUCมีจํานวน508เรื่อง
สถิติการบังคับใช้กฎหมายสําหรับผู้ตั้งสถานีแพร่กระจายสัญญาณอินเทอร์เน็ตโดยไม่ได้รับอนุญาต
•จังหวัดสระแก้ว : ดําเนินคดี1คดี
•จังหวัดเชียงราย : ดําเนินคดี11คดี
นอกจากนี้ที่ประชุมยังมีการเสนอจัดตั้งคณะทํางาน จํานวน2ชุด ประกอบด้วย คณะทํางานปฏิบัติการเชิงรุก (ก่อนเกิดเหตุ) และคณะทํางานด้านเทคนิคการป้องกันปราบปราม เพื่อให้สามารถดําเนินการเพื่อป้องกันอาชญากรรมที่เกิดขึ้นบนโลกอินเทอร์เน็ตอย่างรู้เท่าทัน มิจฉาชีพ และช่วยลดความสูญเสียที่เกิดจากการฉ้อฉลและกลโกงผ่านออนไลน์ในทุกรูปแบบ
นายประเสริฐ กล่าวต่อว่า ดีอี ยังมีวัตถุประสงค์และเป้าหมายในการจัดทํา แผนบูรณาการประชาสัมพันธ์ภัยอาชญากรรมออนไลน์ใน3ด้านประกอบด้วย
1.เพื่อสร้างความตระหนักรู้ (Awareness)โดยมีเป้าหมายให้ประชาชนมากกว่า5ล้านคน มีความตระหนักรู้เกี่ยวกับภัยอาชญากรรมออนไลน์ รวมถึงรูปแบบและวิธีการป้องกันตนเองจากภัยอาชญากรรมออนไลน์ และวิธีการแก้ไขปัญหาเมื่อตกเป็นเหยื่อ และวางรากฐานความรู้สําคัญแก่ประชาชนในเรื่องของภัยอาชญากรรมออนไลน์
2.เพื่อควบคุมจํานวนผู้ได้รับความเสียหายจากภัยอาชญากรรมออนไลน์ ประชาชนกลุ่มเสี่ยงสามารถเข้าถึง และสามารถใช้ประโยชน์ เครื่องมือ และองค์ความรู้ในการป้องกันตนเองและผู้อื่นจากภัยอาชญากรรมออนไลน์
3.เพื่อลดความเสียหายทางเศรษฐกิจอันเนื่องมาจากภัยอาชญากรรมออนไลน์ โดยมีหน่วยงานผสานความร่วมมือ และแบ่งปันทรัพยากรในการป้องกันภัยสังคมจากภัยอาชญากรรมออนไลน์
“ดีอี มีความมุ่งมั่นที่จะลดปัญหาอาชญากรรมออนไลน์ เรามีความร่วมมือกับทั้งภาครัฐและเอกชนในการป้องกันและปราบปรามอย่างเต็มที่ รวมถึงมีการจัดอบรมเพื่อการตระหนักรู้เท่าทันภัยทางออนไลน์อาทิ หลักสูตร "อุ่นใจ ไซเบอร์" (ศธ.) และโครงการส่งเสริมองค์ความรู้ด้านธุรกรรมออนไลน์ (ETDA)เป็นต้น”นายประเสริฐ กล่าว
__________________________________